open-index/open-wikipedia-markdown huggingface dataset:
Hartwall Jaffa

**Hartwall Jaffa** on suomalaisen Hartwallin valmistama virvoitusjuomasarja, johon sisältyy 12 erilaista makua. Tunnetuin maku on appelsiini, joka tuli markkinoille jo vuonna 1949. Jaffa on kuulunut pitkään Suomen suosituimpiin virvoitusjuomiin. Ingman valmistaa sekä Hartwall Jaffa -appelsiinilimonadijäätä että -appelsiinikermajäätelöä. Hartwall ei omista käyttöoikeutta *jaffa*-sanaan, joten nimellä myydään muidenkin valmistajien virvoitusjuomia sekä muitakin tuotteita (esimerkiksi jaffakeksit).

## Tuotteet

* Hartwall Jaffa Ananas Sokeriton
* Hartwall Jaffa Appelsiini
* Hartwall Jaffa Appelsiini Sokeriton
* Jaffa Booster Appelsiini
* Jaffa Booster Ananas
* Jaffa Booster Vihreä mandariini
* Hartwall Jaffa Greippi Sokeriton (ent. Hartwall Grape)
* Hartwall Jaffa Hedelmäpommi Sokeriton
* Hartwall Jaffa Italia (ent. Hartwall Jaffa Veriappelsiini)
* Hartwall Jaffa Jouluomena (sesonkituote, myynnissä syyskuun alusta joulukuun loppuun)
* Hartwall Jaffa Lime-Verigreippi Sokeriton
* Hartwall Jaffa Palma (ent. Hartwall Jaffa Sitruuna)
* Hartwall Jaffa Sitrus Sokeriton (myynnissä vain Lidlissä)
* Hartwall Jaffa Vihreä Omena Sokeriton (myynnissä vain K-ruokakaupoissa)
*Hartwall Jaffa Mustikka-vadelma Sokeriton
*Hartwall Jaffa Karibia Sokeriton
*Hartwall Jaffa Kirsikka Sokeriton
*Hartwall Jaffa Juicy Vadelma-Sitrus
*Hartwall Jaffa Juicy Mango 
*Hartwall Jaffa Juicy Karhunvatukka
*Hartwall Jaffa Juicy Ananas-Passion

## Markkinoilta poistuneita Jaffoja

* Hartwall Jaffa Aprikoosi
* Hartwall Jaffa Aurinkohedelmät
* Hartwall BlackCurrant
* Hartwall Jaffa Greippi Light (ent. Hartwall Jaffa Valkoinen Greippi Light)
* Hartwall Jaffa Jackfruit
* Hartwall Jaffa Jää Lime-Greippi
* Hartwall Jaffa Jää Sitrus
* Hartwall Jaffa Jää Tangeriini Light
* Hartwall Jaffa Luomuomena
* Hartwall Jaffa Mango-Passion-Ananas
* Hartwall Jaffa Meloni-Appelsiini Light
* Hartwall Jaffa Musta Appelsiini
* Hartwall Napapiirin Jaffa
* Hartwall Jaffa Omena-Inkivääri
* Hartwall Jaffa Persikka Jääteejuoma
* Hartwall Jaffa Pitahaya Light (ent. Hartwall Jaffa Kielletty Hedelmä Light)
* Hartwall Jaffa Plus C Mandariini
* Hartwall Jaffa Plus C Veriappelsiini
* Hartwall Jaffa Pomelo
* Hartwall Jaffa Sitrus Light
* Hartwall Jaffa Sitruuna-Kiwi
* Hartwall Jaffa Smoothie Mansikka-Banaani
* Hartwall Jaffa Smoothie Persikka-Appelsiini
* Hartwall Jaffa Super Appelsiini
* Hartwall Jaffa Super Kesähedelmät
* Hartwall Jaffa Super Marja
* Hartwall Jaffa Super Sitrus
* Hartwall Jaffa Super Veriappelsiini
* Hartwall Jaffa Tropiikin Guava Light
* Hartwall Jaffa Verigreippi Light
* Hartwall Jaffa Vihreä Mandariini
* Hartwall Jaffa Yuzu Booster Lightning
* Hartwall Jaffa Zombie Marja 
* Hartwall Jaffa Vesimeloni-Vadelma
* Hartwall Jaffa Mustikka

## Lähteet

## Aiheesta muualla
* Hartwall Jaffan esittely Hartwallin kotisivuilla
Suomenkielinen Wikipedia

**Suomenkielinen Wikipedia** on Wikipedian vuonna 2002 avattu suomenkielinen versio, jossa on  artikkelia (. ta ). Artikkelimäärältään se oli tuolloin Wikipedian 26. suurin kieliversio. Suomenkielisen Wikipedian artikkelimäärä on melko korkea suhteessa kielen puhujien määrään.

## Historia
Suomenkielinen Wikipedia perustettiin muodollisesti 21. helmikuuta 2002, ja artikkeleita siinä on ollut toukokuusta 2002 lähtien, kun artikkeli ”Kaskinen” luotiin. Vielä vuoden 2002 lopussa suomenkielisiä artikkeleita oli vain vähän yli kymmenen.  

Artikkeleiden toimittaminen pääsi kunnolla vauhtiin helmikuussa 2003, jolloin uusia alkoi kertyä noin 50 kuukaudessa. Wikipedia syrjäytti nopeasti *[[Otavan Suuri Ensyklopedia|Otavan suuren enksyklopedian]]* ja *[[WSOY iso tietosanakirja|WSOY:n Ison Tietosanakirjan]]* kaltaiset arvovaltaiset steadysellerit. 

Tuhannen artikkelin raja ylittyi kesä–heinäkuussa 2003. Maaliskuussa 2003 suomenkielinen Wikipedia oli tuolloin kohonnut artikkelimäärällä mitaten 20 suurimman Wikipedian joukkoon. Parhaimmillaan se on ollut artikkelimäärältään 13. suurin.

## Arviointeja
*[[Helsingin Sanomat]]* teki vuonna 2013 selvityksen suomenkielisen Wikipedian luotettavuudesta. Selvityksessä eri alojen asiantuntijat arvioivat 134 artikkelia. Selvityksen mukaan suomenkielisessä Wikipediassa artikkelien laatu vaihtelee enemmän kuin perinteisessä tietosanakirjassa.

Salla-Maaria Laaksonen kirjoitti syyskuussa 2019 Tieteellisten seurain valtuuskunnan julkaisussa *Vastuullinen tiede*, että  tiedeviestintä nojaa yhä mediajulkisuuteen ja tietokirjoihin, vaikka some-kanavat ovat vahvistuneet. Moni unohtaa silti tärkeän verkkojulkisuuden muodon, Wikipedian.

## Virstanpylväitä

## Katso myös
*  – Suomenkielisen Wikipedian historiaa
*  – virstanpylväsartikkelit

## Lähteet

## Kirjallisuutta
*

## Aiheesta muualla
Harri Kinnunen

**Harri Kinnunen** (s. 1959) on suomalainen rumpali. Hänen yhtyeitään ovat olleet muun muassa Hassisen kone, Sleepy Sleepers, Mato Valtosen Huru-Ukot, Katla, Lapinlahden Linnut ja nykyisin Turo's Hevi Gee, johon hän on kuulunut aiemminkin. Harri Kinnunen aloitti muusikonuransa 1970-luvun lopussa pikkuveljensä Jussi Kinnusen kanssa, joka toimii myös muusikkona.

Lisäksi Harri on toiminut säveltäjänä ja sovittajana, esimerkiksi Katla-yhtyeen kappaleista osa on Harrin säveltämiä ja lisäksi Harri on tehnyt Tenho Schwartzille kappaleet "Kulkurin kaipuu" ja "Tyttö naapurin" jotka julkaistiin kahden kappaleen singlenä.

Kinnusella diagnosoitiin vuonna 2009 krooninen lymfaattinen leukemia.

## Lähteet
Suonio

**Suonio** on suomalainen sukunimi, joka on muun muassa seuraavilla henkilöillä: 

* Anja Suonio-Similä (s. 1898), näyttelijä
* Antero Suonio (1897–1944), oopperalaulaja ja näyttelijä
* Evert Suonio (1871–1934), näyttelijä ja laulaja
* Kaarina Suonio (s. 1941), poliitikko (SDP)
* Kaija Suonio (1890–1965), teatteri- ja elokuvanäyttelijä
* Kirsti Suonio (1872–1939), näyttelijä
* Martta Suonio (1899–1967), näyttelijä ja teatterinjohtaja
* Mirjami Suonio (1906–1987), lastenkirjailija
* Roope Suonio (s. 1982), koripalloilija

Suonio on myös kirjailija Julius Krohnin (1835–1888) käyttämä taiteilijanimi.

## Katso myös

* Kurki-Suonio
Galați

**Galați** [] on satamakaupunki Itä-Romaniassa Tonavan varrella. Kaupungin lounaispuolella sivujoki Siret liittyy Tonavaan pääuomaan. Vuoden 2011 väestönlaskennassa kaupungissa asui 249&nbsp;432 asukasta.

Se on kauppa- ja teollisuuskeskus (tekstiili-, säilyke-, puu-, rauta- ja metalliteollisuutta). Lisäksi kaupungissa on telakoita.

## Lähteet

## Aiheesta muualla
Minea

**Minea** on ortodoksisessa kirkossa jumalanpalvelustekstejä sisältävä kahdentoista kirjan kokonaisuus, josta löytyvät kaikki ortodoksisen kirkkovuoden jokaisen päivän ehtoo- ja aamupalvelusten sekä liikkumattomien juhlien jumalanpalvelustekstit syyskuusta elokuuhun.

## Katso myös
* Triodion
* Pentekostarion
* Typikon

## Aiheesta muualla

*Minea / Ortodoksi.net
*[Minean tekstejä / Ortodoksi.net](http://www.ortodoksi.net/index.php/Minea_(tekstit))
Akun tehdas (televisiosarja)

**Akun tehdas** (, 1999–2000) oli piirrossarja, jossa esitettiin uusia Disney-piirrettyjä. *Akun tehdasta* on esittänyt Suomessa televisiossa Nelonen vuosina 2000–2001 ja uusintana MTV3 vuonna 2005. Useimmiten vain tutuimmat Disney-hahmot Aku Ankka, Hessu Hopo, Mikki Hiiri, Minni Hiiri, Pluto, Iines Ankka, Tupu, Hupu ja Lupu Ankka ja Taavi Ankka esiintyivät ohjelmassa. Myös Roope Ankka, Musta Pekka, Mustakaapu ja Simo Sisu ovat joskus osallisena tarinan kulkuun. 

Sarjan nimi muutettiin Suomessa *Akun tehtaaksi* alkuperäisen nimen ollessa nimetty Mikki Hiiren mukaan, sillä Suomessa katsottiin Aku Ankan olevan paljon suositumpi hahmo. Sarjan englanninkielisen version alkutunnuksessa on lopussa kohtaus, jossa Aku yrittää sabotoida sarjan nimeä ja lisätä tilalle omansa, mutta yritys kostautuu aina jollain tapaa. Kohtaus on joka jaksossa erilainen. Suomessa tämä kohtaus tunnuksesta on leikattu pois siitä syystä, että Aku kantaa jo ohjelman nimeä. 

Yleensä sarjassa on toilauksia ja epäonnea. Sarjan piirrettyjä on myöhemmin esitetty ''Mikin klubi'' -sarjassa, jota esitetään Disney Channelilla ja Toon Disneyllä.

## Suomenkieliset äänet

## Jaksot englanniksi

## Lähteet

## Aiheesta muualla
*
Arad (Romania)

**Arad** on kaupunki Mureșjoen varrella Länsi-Romaniassa. Kaupunki on samannimisen piirikunnan hallintokeskus. Vuoden 2021 väestönlaskennassa siellä asui 145&nbsp;078 asukasta. Arad on viininviljelyn keskus ja siellä on monipuolista teollisuutta.

**Väestösuhteet**
* romanialaiset: (83&nbsp;%)
* unkarilaiset: (13&nbsp;%)

Romanialaisten ja unkarilaisten lisäksi kaupungissa asuu huomattava saksalainen ja romanivähemmistö.

## Historia

Arad kuului vuoteen 1920 ja vuosina 1940–1945 Unkarille.

## Lähteet

## Aiheesta muualla
Constanța

**Constanța** ([]; , ) on kaupunki Kaakkois-Romaniassa Mustanmeren rannikolla, Dobrudžan alueella, ja se on Constanțan piirikunnan pääkaupunki. Kaupungissa oli vuonna 2007 noin 304&nbsp;000 asukasta, ja se oli Romanian viidenneksi suurin kaupunki. Constanțan satama on Romanian tärkein satama, ja sieltä on kanavayhteys Tonavaan (Tonavan–Mustanmeren kanava).

## Historia
### Antiikki

Antiikin kreikkalaiset perustivat 500-luvulla eaa. nykyisen Constanțan paikalle Tomis-nimisen siirtokunnan, ja Constanțaa pidetäänkin Romanian alueen vanhimpana kaupunkina. Keisari Augustus karkotti 8 jaa. Tomikseen runoilija Ovidiuksen, joka kuoli siellä. 

Konstantinus Suuri rakennutti kaupungin uudelleen 300-luvulla jaa. ja antoi sille uuden nimen *Constantiana*, mistä nykyisen Constanțan nimi on peräisin.

## Kuvia

ConstantaCasino2025.jpg|Constanțan kasino vanhankaupungin rannalla.
Statue of Ovid and National History Museum in Constantza.jpg|Kansallinen historian museo.
Moscheea Carol I, Constanta.JPG|Constanțan suuri moskeija vanhassa kaupungissa.
Catedrala ortodoxă „Sf. Apostoli Petru și Pavel” (2).JPG|Ortodoksinen Pietarin ja Paavalin katedraali.
Campus-Univ-Ovidius.jpg|Constanțan Ovidius-yliopiston rakennuksia.
Constanta shipyard.JPG| Sataman nostureita (2005).
Danube-Black Sea canal (Agigea).jpg|Tonavan–Mustanmeren kanava yhdistää Tonavan varren Cernavodăn sataman Constanțan sataman kanavasatamaan (kuvan alaosassa).


## Tunnettuja Constanțassa syntyneitä

* Simona Amânar
* Gheorghe Hagi
* Simona Halep
* Andrei Pavel
* Cătălina Ponor
* Daniela Sofronie
* Alexandra Stan
* Sebastian Stan

## Lähteet

## Aiheesta muualla
Ruandan kieli

**Ruandan kieli** on yksi suurimmista Afrikan bantukielistä.

Ruanda on virallinen kieli Ruandassa, jossa sitä käytetään kaikilla elämänaloilla hallinnosta ja koulutuksesta kaupankäyntiin. Se on lähes kaikkien ruandalaisten, sekä tutsien että hutujen äidinkieli. Lisäksi ruandan puhujia asuu Kongon demokraattisessa tasavallassa erityisesti Pohjois- ja Etelä-Kivun maakunnissa, Ugandan eteläosassa ja Tansaniassa Kigomen seudulla.

Ruandan puhujat jakaantuvat valtioiden kesken seuraavasti:
* Ruanda: 99 % väestöstä eli noin 9 miljoonaa ihmistä
* Kongon demokraattinen tasavalta: 10 % väestöstä eli noin 9 miljoonaa ihmistä
* Uganda: 6 % väestöstä eli noin 2 miljoonaa ihmistä
* Tansania: 1 % väestöstä eli noin puoli miljoonaa ihmistä

Kaikkiaan ruandan puhujia on yli 20 miljoonaa, mikä tekee siitä suurimman äidinkielenä puhutun bantukielen. Jos mukaan lasketaan myös rundin puhujat, ruandaa ymmärtää yhteensä yli 26 miljoonaa ihmistä.

Ruandan kielen katsotaan olevan elinvoimainen ja se jaetaan 7 päämurteeseen. 

## Kielisukulaiset

Kinyaruandan läheisimpiä sukulaiskieliä ovat Burundissa puhuttu kirundi, Tansaniassa puhuttu ikiha ja Kongossa Kivun maakunnassa puhuttu mashi. Nämä kielet ovat ainakin jossakin määrin keskenään ymmärrettäviä. Kinyaruandaa ja kirundia voidaan jopa pitää saman kielen eri murteina.

## Kielioppi

### Kieliopilliset luokat

Ruandassa on 16 kieliopillista luokkaa.

Kieliopilliset luokat ilmenevät substantiivien, adjektiivien ja verbien etuliitteinä. Substantiivi määrää etuliitteen ja adjektiivit sekä verbit taipuvat sen mukaan. Vertaa esimerkiksi seuraavia lauseita keskenään: (1) *Umwana ari gusoma igitabo.* = Lapsi lukee kirjaa. (2) *Abana bari gusoma ibitabo.* = Lapset lukevat kirjoja.

## Sanasto

Alla on joitakin ruandan sanoja, jotka ovat yhteisiä rundin kanssa. Substantiiviluokan etuliite on kursivoitu selkeyden vuoksi.

* *ama*boko = käsi
* *ama*raso = veri
* *i*cyayi = tee
* *i*foto = kuva, valokuva
* *i*gufa = luu
* *igi*tabo = kirja
* *iki*babi = lehti
* *umw*ana = lapsi
* *uru*papuro = sivu, paperi

## Kielinäyte

## Lähteitä
* Kimenyi, Alexandre (2002) KinyaRwanda. Sacramento.

### Viitteet

## Aiheesta muualla
*Ruotsi-ruanda-sanakirja PDF-muodossa
Taisto Riimukallio

**Taisto Riimukallio** (vuoteen 2000 *Kai Kalervo Aaltonen*, s. 1. huhtikuuta 1952 Helsinki) on suomalainen luontaishoitaja ja henkinen konsultti. Hän on kirjoittanut kirjoja.

Riimukallio toimi aiemmin Räisälän opiston rehtorina, kunnes opisto menetti toimilupansa ja valtionapunsa ja teki konkurssin.   

## Kirjallista tuotantoa

* Kai Aaltonen: *Tunne numerosi – Tunne itsesi*. WSOY, 1987, 
* Kai Aaltonen: *Sanat ovat lohikäärmeitä, riimuennustajan opas*. Aquarian Publications Oy, 1991, 
* Kai Aaltonen: *Numerologia, lukujen taikapeili*. ERA NOVA Publishing Oy, 1993, 
* Kalervo Aaltonen: Kalevala Tarot, U.S. Games Systems, Inc. 1996, 
* Kalervo Aaltonen: Kalevala Tarot Cards, U.S. Games Systems, Inc. 1996, 
* Kalervo Aaltonen: *Suuri Tarotkirja*. Karisto Oy, 1998, 
* Kalervo Aaltonen: *Menestys Tarot*. Karisto Oy, 1999, 

## Lähteet

## Aiheesta muualla

*
Antti Törneroos

**Antti (Anders) Törneroos**, kirjailijanimi **Tuokko**, (2. maaliskuuta 1835 Iitti – 8. helmikuuta 1896 Helsinki) oli suomalainen runoilija ja suomentaja.

Törneroos syntyi Iitin Hautalassa. Hän tuli ylioppilaaksi 1858 ja filosofian maisteriksi 1864. Hän oli Helsingin ala-alkeiskoulun opettajana 1864–1871 ja asui sitten Vihdissä 1871–1878. Hän oli jyväskyläläisen "Päijänne"-lehden toimittaja 1878–1882 ja asui elämänsä loppuun kirjallisissa töissä maaseudulla ja Helsingissä.

Törneroos oli ahkera suomentaja. Hän käänsi muun muassa Franz Mikael Franzenin, Esaias Tegnérin ja J. L. Runebergin runoja sekä paljon runomuotoisia näytelmiä ja oopperatekstejä suomenkielistä teatteria varten, esimerkiksi Runebergin *En voi*, Friedrich Schillerin *Maria Stuart* ja *Wallenstein*, Zachris Topeliuksen *Regina von Emmeritz*, useimmat niistä käsikirjoituksina. Hänen alkuperäisistä tuotteistaan on merkittävin *Saul*-niminen, raamatullisaiheinen näytelmärunoelma (1868), joka on rakenteeltaan epädraamallinen mutta runomuodoltaan siro. Lisäksi Törneroos on julkaissut joukon lyyrisiä runoja aikakauslehdissä ja kalentereissa.

## Elämäkerta
Törneroos oli kotoisin Iitin Koskenniskan Hautalasta, hänen isänsä oli talollinen Juho Aataminpoika ja äitinsä Liisa Jaakontytär.

Törneroos oli suomenkielisen kirjallisuuden ensimmäisen nousukauden runoilija ja teatteri- ja oopperatekstien suomentaja. Kotipaikkakunnan pappi kannusti älykästä Anttia Heinolaan kouluun. Koska hänellä ei vielä ollut ruotsinkielistä sukunimeä, joka silloin vaadittiin kouluun menevältä, koulun rehtori antoi hänelle nimen Törneroos. Heinolasta Törneroos siirtyi Porvoon lukioon ja valmistui sittemmin Helsingin yliopistosta maisteriksi pääaineenaan suomen kieli. Törneroos tuli tunnetuksi taitavana suomen kielen runomuodon kehittäjänä. Hän suomensi näytelmiä ja oopperoita ja mahdollisti näin osaltaan suomalaisen teatterin ja oopperan synnyn. Suomalaisen teatterin ensimmäinen esitys 1872 oli Tuokon laatima kuvaelma. Tuokko on sanoittanut "Työväen marssin".

Törneroos kirjoitti näytelmärunoelman *Saul* ja useita runoteoksia sekä suomensi muun muassa Franzénia, Tegnériä, Runebergia (*En voi*), Schilleriä (*Maria Stuart*, *Wallenstein*) ja  Topeliusta (*Regina von Emmeritz*).

Törneroos toimi Hämäläis-Osakunnan kuraattorina.

## Teokset
**Kertomus runonkeruu-matkasta Inkerissä, kesällä 1859*. Suomalaisen Kirjallisuuden Seura 1860 (yhdessä Th. Tallqvistin kanssa)
**Don Juan, opera neljässä näytöksessä*, 1878
**En voi, perhekuvaus kahdessa näytöksessä*, 1880
**Juutalais-tyttö, suuri opera viidessä näytöksessä*, 1878
**Kuudennentoista vuosisadan uskonpuhdistuksen historia*, 1883–1885
**Leivonen, 150 valittua laulua : useimmat tunnetuilla nuoteilla*, 1877
**Neuvonantaja nuorisolle matkalla läpi elämän, oppilauseita klassillisten kirjailijain teoksista ihmisen siveelliseksi jalouttamiseksi*, 1878
**Saul, murhenäytelmän mukainen runoelma viidessä näytöksessä*, 1868

## Lähteet

* Pieni tietosanakirja
* Suomen kirjailijat -tietokanta 
* Fennica
* Kymenlaaksolaisia vaikuttajia

### Viitteet
Tuokko

**Tuokko** on muun muassa seuraavien henkilöiden sukunimi: 

* Anna-Maija Tuokko (s. 1981), näyttelijä
* Jenniina Tuokko (s. 1989), Miss Suomen perintöprinsessa
* Marco Tuokko (s. 1979), jääkiekkoilija
* Markku Tuokko (1951–2015), kiekonheittäjä
* Matti Tuokko (1875–1958), kansakoulunopettaja ja kansakoulujen tarkastaja
* Rami Tuokko (s. 1987), estejuoksija
* Reino Tuokko (1909–1968), tietokirjailija, tieteen popularisoija, Matti Tuokon poika

## Muita
* Tuokko, Antti Törneroosin (1835–1896) kirjailijanimi
Pro-mia

**Pro-mia** on lähinnä Internetissä ilmenevä liike, jonka mielestä bulimia ei ole sairaus vaan elämäntapa. Sille rinnakkainen liike on pro-ana. Varsinaisina kansanliikkeinä näitä hajanaisia sivustoja ei kuitenkaan pidetä. Pro-mian mielestä bulimia voi kuulua normaaliin elämään. Oksentaminen ja ahmiminen on osa päivittäistä rutiinia. 

Molempia liikkeitä on kritisoitu siitä, että niiden vuoksi syömishäiriöiset eivät välttämättä hakeudu hoitoon. Kannattajien mielestä kyseessä ei ole kuitenkaan häiriö, joka tarvitsisi hoitoa, vaan normaali elämäntapa ja yksityisasia, johon ulkopuoliset eivät saisi puuttua.

## Lähteet
Apina (kiinalainen horoskooppi)

**Apina** on yksi kiinalaisista horoskooppimerkeistä. Apinaa kuvaillaan usein vilkkaaksi, omatunnottomaksi ja uteliaaksi. Häntä pidetään hauskana ja hänellä ajatellaan olevan usein paljon ihmissuhteita.

Kiinalaisessa kuukalenterissa kukin horoskooppimerkki vallitsee yhden vuoden kerrallaan ja toistuu 12 vuoden välein. Apinan vuonna uskotaan tapahtuvan paljon muutoksia.

**Apinan kuukausi**: noin 7. elokuuta – 7. syyskuuta
**Apinan tunti**: 15–17

Apinan onnennumerot ovat 1, 7 ja 8.

## Apinan vuosia

* 6. helmikuuta 1932 – 25. tammikuuta 1933 (vesi)
* 25. tammikuuta 1944 – 12. helmikuuta 1945 (puu)
* 12. helmikuuta 1956 – 30. tammikuuta 1957 (tuli)
* 30. tammikuuta 1968 – 16. helmikuuta 1969 (maa)
* 16. helmikuuta 1980 – 4. helmikuuta 1981 (metalli)
* 4. helmikuuta 1992 – 22. tammikuuta 1993 (vesi)
* 22. tammikuuta 2004 – 8. helmikuuta 2005 (puu)
* 8. helmikuuta 2016 - 27. tammikuuta 2017 (tuli)
* 26. tammikuuta 2028 - 12. helmikuuta 2029 (maa)

## Lähteet

## Aiheesta muualla
Evald Ferdinand Jahnsson

**Evald Ferdinand Jahnsson** (22. syyskuuta 1844 Kustavi – 7. syyskuuta 1895 Turku) oli suomalainen kirjailija, opettaja ja pappi. Hän kirjoitti sekä suomeksi että ruotsiksi.

## Henkilötietoja
Jahnssonin vanhemmat olivat laivuri Simon Jahnsson ja Sofia Wilhelmina Widbom. Hänen ensimmäinen puolisonsa vuodesta 1869 oli Kristiina Österman ja toinen vuodesta 1888 Ursula Irene Kurtén. Jahnsson pääsi ylioppilaaksi 1864 Turun lukiosta ja opiskeli Helsingin yliopistossa, valmistuen filosofian kandidaatiksi ja maisteriksi 1869. Papiksi hänet vihittiin 1885. Jahnsson toimi opettajana ja pappina useissa eri paikoissa ja Turun suomalaisen klassillisen lyseon ruotsin ja suomen vakinaisena kollegana vuodesta 1887.

Jahnssonin vuonna 1884 ilmestynyt *Hatanpään Heikki ja hänen morsiamensa* oli ensimmäinen suomenkielinen historiallinen romaani.

## Teoksia
* *Herra Niilo*, 1870
* *Lalli : murhenäytelmä viidessä näytöksessä*, 1874
* *Rådmannens dotter : historisk originalnovel*, 1878 (suomeksi *Raatimiehen tytär : historiallis-romantillinen näytelmä kolmessa näytöksessä*, 1882)
* *Bartholdus Simonis : historiallis-romantillinen näytelmä kolmessa näytöksessä*, ensiesitys 1873, painettu 1881
* *Korpens berättelser*, 1873-1881
* *Hatanpään Heikki ja hänen morsiamensa : kertomus Tuomas piispan ajoilta*, 1884 (4. painos 1931)
* *Muuan suomalainen soturi Kristiina kuningattaren aikakaudelta : historiallinen romani*, 1884
* *Jouluaattona juomarin kodissa : 1-näytöksinen näytelmä*, Alkoholin tuhoja -näytelmäsarja, osa 1, 1892
* *En ollenkaan muista : 4-näytöksinen näytelmä*, ensiesitys 1893, painettu 1907.

## Aiheesta muualla

* Vapaasti ladattavia Evald Ferdinand Jahnssonin e-kirjoja Projekti Lönnrotilta sekä Project Gutenbergiltä

## Lähteet
* Pieni tietosanakirja: Jahnsson, E. F.
* 

### Viitteet
Rotta (kiinalainen horoskooppi)

**Rotta** on ensimmäinen kiinalaisista horoskooppimerkeistä. Rotat ovat opportunisteja, omistautuneita perheelleen (erityisesti lapsilleen) ja he voivat olla päällisin puolin sosiaalisia ja anteliaita, mutta sisimmässään pikkumaisia ja saitoja. Rotilla on taipumusta keräilyyn, mutta he eivät halua maksaa mistään liikoja. Rotan vuonna syntyneitä pidetään älykkäinä, intohimoisina, hurmaavina henkilöinä, jotka luotettavuudestaan huolimatta eivät jätä itselleen hyödyllisiä tietoja käyttämättä. Rottien vuosi on ollut vuonna 1996, 2008 ja 2020.

**Rotan vuotta** pidetään onnekkaana vuotena, jolloin on hyvä aloittaa uusia projekteja.

***Rotan kuukausi**: n. 7.12.- 6.1.
***Rotan tunti**: 23 - 01

Rottien uskotaan sopivan parhaiten yhteen härkien, lohikäärmeiden ja apinoiden kanssa.

Rotan onnennumerot ovat 2 ja 3.

## Rotan vuosia

*24. tammikuuta 1936 - 10. helmikuuta 1937 tuli
*10. helmikuuta 1948 - 28. tammikuuta 1949 maa
*28. tammikuuta 1960 - 14. helmikuuta 1961 metalli
*15. helmikuuta 1972 - 2. helmikuuta 1973 vesi
*2. helmikuuta 1984 - 19. helmikuuta 1985 puu
*19. helmikuuta 1996 - 6. helmikuuta 1997 tuli
*7. helmikuuta 2008 - 25. tammikuuta 2009 maa
*25. tammikuuta 2020 - 11. helmikuuta 2021 metalli
Baškiiri

**Baškiiri** tarkoittaa seuraavia asiota:

* baškiirit, turkkilainen kansa
* baškiiri, turkkilainen kieli.

## Katso myös
Aihepiiriin liittyy läheisesti myös

* Baškortostan eli Baškiria, tasavalta Venäjällä.
Superbiken maailmanmestaruussarja

**Superbiken maailmanmestaruussarja** (**FIM Superbike World Championship** tai **World Superbike**, lyhen. **WSBK**) on ratamoottoripyöräilyn sarja, jossa kilpaillaan huomattavasti muokatuilla tuotantopyörien muunnelmilla (superbike).

Superbike-pyörät ovat 2- tai 4-sylinterisiä ja iskutilavuudeltaan enintään 1000 cm³. Niiden tulee perustua sarjatuotantoisiin pyöriin. Ennen vuotta 2005 superbike-luokassa sallittiin toisaalta enintään 750-kuutioiset nelisylinteriset, toisaalta enintään 1000-kuutioiset kaksisylinteriset. Nykyisin myös nelisylinteriset pyörät saavat olla enintään 1000-kuutioisia. Vuodesta 2008 alkaen kaksisylinteriset pyörät saavat olla enintään 1200-kuutioisia.

## MM-sarja
Maailmanmestaruussarjaa hallinnoi Fédération Internationale de Motocyclisme (FIM).
Monissa maissa ajetaan kansallisen tason superbike-luokan sarjaa. 

Maailmanmestaruudesta on kilpailtu vuodesta 1988 alkaen. Useimmin, 14 kertaa, mestaruus on voitettu Ducatin pyörällä.

### Maailmanmestarit

## Katso myös
*Supersportin maailmanmestaruussarja, superbiken "pikkuveli"

## Aiheesta muualla
*Superbiken MM-sarjan virallinen sivu
*AMA Superbike , Yhdysvaltain mestaruussarja
*Australian Superbike 
*British Superbike
*Kanadan superbike-sarjan virallinen sivu
*Säännöt kansainvälisen liiton sivulla
Dagestanin vaakuna

**Dagestanin vaakuna** on Dagestanin virallinen tunnus, joka hyväksyttiin ja otettiin käyttöön 20. lokakuuta 1994. Vaakunan keskellä on kotka, joka on perinteinen symboli viisaudelle, rohkeudelle, uskolle ja jaloudelle.
Supersportin maailmanmestaruussarja

**Supersport** (**FIM Supersport World Championship**, lyh. **WorldSSP**) on ratamoottoripyöräilyn supersport-luokan maailmanmestaruussarja. Supersport on superbikea pienempien katupyörien luokka.

Supersport-pyörät ovat nelisylinterisiä ja 600-kuutioisia. Luokkaan hyväksytään myös 2-sylinteriset 750-kuutioiset sekä 675-kuutioiset kolmesylinteriset pyörät. Moottorin virittely on rajoitetumpaa kuin superbikessa. Renkaiden täytyi olla katukäyttöön hyväksytyt ennen vuotta 2020, jolloin slicksit renkaat sallittiin. 

Monissa maissa on omat kansalliset supersport-sarjansa. EM-sarjaa on ajettu vuodesta 1990 ja MM-sarjaa vuodesta 1997 lähtien.

## MM-sarjan mestarit
Ahmad Hassan Abdullah

**Ahmad Hassan Abdullah** (syntyjään **Albert Chepkurui**, s. 29. heinäkuuta 1981, Kaptarakwa) on syntyjään kenialainen kestävyysjuoksija. Vuodesta 2003 hän on edustanut Qataria useiden muiden maanmiestensä, kuten Saif Saeed Shaheenin (entinen Stephen Cherono) tavoin. Monien muiden alkuperältään kenialaisten juoksijoiden tavoin myös hän kuuluu kalenjin-heimoon.

## Saavutuksia

* maastojuoksun MM-pronssia (pitkä matka) ja kahdeksas sija (lyhyt matka) 2005
* puolimaratonin MM-pronssia 2004 ja 2008
* neljäs 10&nbsp;000 metrin juoksussa MM-kisoissa 2003

## Katso myös
*Luettelo kansalaisuuttaan vaihtaneista yleisurheilijoista

## Aiheesta muualla
*
Amsterdamin sopimus

**Amsterdamin sopimus** on 1. toukokuuta 1999 voimaan astunut Euroopan unionin perussopimus, joka määritti muun muassa EU-kansalaisuuden ja perusoikeudet. Sopimus astui voimaan kun kaikki jäsenvaltiot olivat ratifioineet sen omien perustuslakiensa mukaisesti. 

Sopimus kehittää unionia vapauden, turvallisuuden ja oikeuden alueena. Sopimus sisältää pykäliä mm. seuraavista aiheista: unionin ja kansalaisten lähentäminen, unionin ulkosuhteiden vahvistaminen (mm. kriisinhallinta – kuten humanitaariset ja pelastustehtävät, rauhanturvaaminen ja rauhanpalauttaminen) sekä lisää määräenemmistöpäätöksiä neuvostossa ja laajentaa Euroopan parlamentin toimivaltaa. Lisäksi lisäpöytäkirjallaan tuo henkilöiden vapaan liikkuvuuden ns. Schengenin sopimus osaksi perussopimuksia.

Eurooppa-neuvoston Torinon kokouksessa 29. maaliskuuta 1996 käynnistettiin hallitustenvälinen konferenssi, joka johti Amsterdamin sopimukseen. Eurooppa-neuvosto hyväksyi sopimuksen Amsterdamin kokouksessaan 16.–17. kesäkuuta 1997, minkä jälkeen EU:n jäsenvaltioiden ulkoministerit allekirjoittivat sopimuksen 2. lokakuuta 1997. 

## Lähteet

## Aiheesta muualla
* Amsterdamin sopimus
Hiihdon maailmanmestaruuskilpailut 1995

**Vuoden 1995 [[hiihdon maailmanmestaruuskilpailut]]** järjestettiin Thunder Bayssä Kanadassa 9.–19. maaliskuuta 1995.

## Miesten maastohiihto
### 10 km (p)



Suomen Jari Isometsä oli kilpailussa kahdeksas ja Jari Räsänen 27:s.



### 10 km (p) + 15 km (v) takaa-ajo



Suomen Harri Kirvesniemi oli kilpailussa seitsemäs ja Jari Räsänen 17:s.



### 30 km (p)



Suomen Jari Isometsä oli kilpailussa yhdeksäs ja Karri Hietamäki 14:s.



### 50 km (v)



Suomen Jari Isometsä oli kilpailussa 11., Jukka Hartonen 30., Sami Repo 43. ja Jari Räsänen keskeytti.



### 4 × 10 km viesti






## Naisten maastohiihto
### 5 km (p)



Suomen Pirkko Määttä oli kilpailussa 12., Virpi Niemi 19., Merja Lahtinen 29. ja Tuulikki Pyykkönen 34:s.



### 5 km (p) + 10 km (v) takaa-ajo



Suomen Pirkko Määttä oli kilpailussa 30., Virpi Niemi 31. ja Merja Lahtinen keskeytti. Tuulikki Pyykkönen ei startannut kilpailuun.



### 15 km (p)



Suomen Pirkko Määttä oli kilpailussa kahdeksas, Merja Lahtinen kymmenes, Tuulikki Pyykkönen 11. ja Marke Rautiala 29:s.



### 30 km (v)



Suomen Virpi Niemi oli kilpailussa 24., Johanna Ahlstrand 27. ja Marke Rautiala keskeytti.



### 4 × 5 km viesti






## Yhdistetty
### Normaalikilpailu (normaalimäki K90 + 15 km hiihto)



Suomen Hannu Manninen oli kilpailussa 24. ja Tapio Nurmela 27:s.



### Joukkuekilpailu (normaalimäki K90 + 4 × 5 km hiihto)



Suomen joukkue (Jari Mantila, Tapio Nurmela, Topi Sarparanta ja Hannu Manninen) oli kilpailussa yhdeksäs.



## Mäkihyppy
### Normaalimäki K90



Suomen Janne Ahonen oli kilpailussa yhdeksäs, Jani Soininen 18. ja Ari-Pekka Nikkola 23:s.



### Suurmäki K120



Suomen Janne Ahonen oli kilpailussa yhdeksäs, Mika Laitinen 13., Jani Soininen 20. ja Toni Nieminen 36:s.



### Joukkuemäki K120






## Mitalitaulukko

## Aiheesta muualla
* Thunder Bayn MM-kisat Elävässä arkistossa
Pekka Pouta

**Pekka Ilmari Pouta** (s. 20. toukokuuta 1968 Savonlinna) on suomalainen meteorologi, joka on ennustanut säätä vuodesta 1991 lähtien  MTV3-televisiokanavalla.

Aluksi Pouta opiskeli Helsingin yliopistossa teoreettista fysiikkaa. Säätieteilijöille oli kuitenkin tarjolla enemmän kesätyöpaikkoja ja samassa tiedekunnassa oli mahdollista opiskella meteorologiaakin, joten Pouta päätyi nykyiseen ammattiinsa. Pouta keskeytti opiskelun vuoteen 2019 asti, jolloin yliopisto varoitti häntä opintojen vanhenemisesta. Pouta alkoi työstää gradua saman syksyn aikana. Hän sai pro gradu -tutkielmansa valmiiksi kesällä 2020.

Pouta on metallimusiikin suuri ystävä ja onkin jokavuotinen vierailija Helsingissä järjestettävillä Tuska-festivaaleilla.

Pekka Pouta osallistui syksyllä 2018 esitettyyn *[[Tanssii tähtien kanssa]]* -ohjelman 11. tuotantokaudelle.

Pouta osallistui keväällä 2020 esitettyyn *[[Masked Singer Suomi]]* -ohjelmaan.

Pouta osallistui myös visailuohjelma *[[Jahti (visailuohjelma)#Spin-off: Super-Jahti|Super-Jahtiin]]* keväällä 2021 ja voitti siellä 10 000 euroa, jonka hän valitsi lahjoitettavaksi.

Poudan puoliso on televisio- ja radiojuontaja Mari Sarolahti. Poudan pienet koirat Sini ja Suvi olivat usein mukana studiossa ja lähetyksessä, kunnes tästä luovuttiin niiden aiheuttamien allergiaoireiden vuoksi MTV:n muutettua Pasilasta Vallilaan..

## Lähteet
France 24

**France 24** (Chaîne Française d'Information Internationale, CFII, puhekielessä ”France vingt-quatre”) on ranskalainen maailmanlaajuinen, ympärivuorokautinen television uutiskanava, joka aloitti lähetyksensä 6. joulukuuta 2006. Kanavan omistaa France Télévisions -yhtiö.

Ohjelmia lähetetään ranskan, englannin ja arabian kielillä, syyskuusta 2017 alkaen myös espanjaksi. Lähetykset näkyvät Euroopassa, Afrikassa, Lähi-idässä sekä New Yorkissa, ja espanjankielisten lähetysten myötä myös Etelä-Amerikan maissa. Espanjankielinen toimitus toimi alkuvaiheessa 35 journalistin voimin Kolumbian Bogotássa ja lähetti ohjelmaa kuusi tuntia vuorokaudessa. Muunkieliset toimitukset lähettävät ohjelmaa 24 tuntia joka päivä Pariisin lounaisesta esikaupungista Issy-les-Moulineaux’sta.

Ranskan hallitus toivoo kanavan muodostavan vastapainoa Yhdysvaltain ja Ison-Britannian lähettämälle englanninkieliselle uutisvirralle, kanaville kuten CNN ja BBC World News. Hallitus tuki kanavaa 30 miljoonalla eurolla vuonna 2005 ja 65 miljoonalla seuraavana vuonna. Tämänhetkinen  budjetti on noin 100 miljoonaa euroa vuodessa.

## Lähteet

## Aiheesta muualla
*Viralliset sivut 
*Viralliset sivut
Anssi!

**Anssi!** oli Radiomafian 1990-luvun alussa lähettämä radio-ohjelma. Sitä juonsi Paska-yhtyeen johtohahmo Ari Peltonen. Ohjelma oli puhelintoivekonserttityyppinen – erityisen persoonalliseksi ohjelman teki toimittaja ”Anssin” juontotyyli, joka poikkesi tavanomaisesta äänenkäytöllään (usein huutamista ja kiroilua). Anssin rooli yhdistettiin Ari Peltosen persoonaan niin kiinteästi, että toimittajaa on myöhemminkin usein erheellisesti kutsuttu Anssi Peltoseksi.

Myöhemmin ohjelmassa oli eri osioita, joihin kuuluivat esimerkiksi arvoitus, empatiaosasto, viikon vihattu biisi, kuuntelijan lähettämä kirje ja kielikoulu (jossa puhuttiin ilman vokaaleita). Lisäksi ohjelmassa oli erilaisia Ari Peltosen tekemiä mainoksia, jotka joko mainostivat itse ohjelmaa tai sitten olivat parodioita muista mainoksista. Empatiaosastossa ihmiset kertoivat ongelmistaan ja Anssi ilkkui heitä.

Suurin Anssi!-ohjelman aiheuttama kohu syntyi syksyllä 1994, jolloin Peltonen oli kysynyt ohjelmaan soittaneelta hyvin nuorelta tytöltä, suostuisiko tämä poseeraamaan pornolehdessä. Ohjelman aiheena oli ollut, mitä kuuntelijat olisivat suostuneet tekemään rahasta. Seurauksena oli, että Peltosta kohtaan esitettiin syytöksiä lapsipornosta. Peltonen myönsi kysymyksensä olleen virhe, mutta puolustautui sanomalla, ettei hän ollut tiennyt, minkä ikäinen ohjelmaan soittanut tyttö oli. 

Ohjelma hyllytettiin ensin väliaikaisesti ja myöhemmin lopullisesti Radiomafialta.

2000-luvulla Ari Peltonen on juontanut Radio Helsingillä samankaltaisia elementtejä sisältävää Paskalista-ohjelmaa.

## Lähteet

## Aiheesta muualla
*
Heikki Nousiainen

**Heikki Olavi Nousiainen** (s. 19. kesäkuuta 1945 Helsinki) on suomalainen näyttelijä, joka on näytellyt pisimpään Suomen Kansallisteatterissa. Hän pyrki ja pääsi Suomen teatterikouluun kaksi kertaa ja valmistui sieltä vuonna 1969 ja sai kiinnityksen ensin Kotkan kaupunginteatteriin, josta siirtyi Tampereen Teatteriin vuosiksi 1973–1975. Sitten Nousiainen aloitti yli 30-vuotiseksi venähtäneen uransa Kansallisteatterissa. 

Kansallisteatterista vuonna 2008 eläkkeelle jäätyään hän on esiintynyt Tampereen Teatterissa, Tampereen Työväen Teatterissa ja Tampereen Komediateatterissa (muun muassa *[[Kvartetti (näytelmä)|Kvartetin]]* Reginald Paget 2013). Syksyllä 2014 hänet nähtiin taas Kansallisteatterissa *[[Vanja-eno]]n* professori Serebrjakovina. 

Teatterityön ohella Nousiainen on esiintynyt paljon myös radiokuunnelmissa ja elokuvissa. Hän esitti myös Uuno Turhapuron appiukkoa elokuvassa *[[Johtaja Uuno Turhapuro – pisnismies]]* Tapio Hämäläisen kieltäydyttyä roolista. Nousiaisen tunnetuimpia radiorooleja on ministeriön erikoisosaston vanhempi virkamies Deryck Lennox-Brown sarjassa *[[Knalli ja sateenvarjo]]*, jonka on käsikirjoittanut englantilainen Edward Taylor. Kyseisen roolin Nousiainen sai edellisen näyttelijän Kauko Helovirran kuoltua. Nousiainen on esiintynyt sarjassa vuodesta 1996, tosin tätä ennen hän kyllä esiintyi sarjassa sivurooleissa. Nousiainen on nähty presidentti Urho Kekkosen roolissa televisiosarjoissa *[[Vallan miehet]]* (1986), *[[Presidentit]]* (2006) ja *[[Piru ja peijooni]]* (2008), sekä Jouko Turkan näytelmässä *[[Presidentin dementia]]* (1994).

Nousiaisen vanhemmat olivat karjalaisia evakkoja. Hänen poikansa Mikko Nousiainen, Mikon poika eli Heikin pojanpoika Niila Nousiainen ja vaimonsa Eija Nousiainen ovat myös näyttelijöitä. Hänen tyttärensä Miia Nousianen puolestaan työskentelee Ylessä ohjaajana, apulaistuottajana ja tuotantokoordinaattorina.

## Palkinnot
Nousiainen palkittiin parhaana miesnäyttelijänä Jussi-patsaalla elokuvasta *[[Postia pappi Jaakobille]]*.

Nousiainen sai Betoni-Jussin elämäntyöstään vuonna Jussi-gaalassa 2022.

## Filmografia
### Elokuvat

### Televisiosarjat

### Dubbaukset

### Kuunnelmat

## Lähteet

## Aiheesta muualla
* 
*
Hans Dittmar

**Hans Erik Dittmar** (14. marraskuuta 1902 Helsinki – 20. kesäkuuta 1967 Helsinki) oli suomalainen kilpapurjehtija ja olympiamitalisti. Hän voitti pronssia Pariisin kesäolympialaisissa 1924 12 jalan jolla -luokassa. Se oli Suomen olympiahistorian neljäs purjehdusmitali. Hän osallistui myös Helsingin olympialaisissa 5.5m-purjehdukseen. Siviiliammatiltaan hän oli varatuomari.

Dittmar oli vuosina 1934–1957 espoolaisen pursiseuran ESF:n kommodori ja toi seuralle lukuisat palkintopokaalit, niistä yli 300 kpl Zorn-veneensä kipparina. Ansioittensa johdosta purjehduksen parissa hänelle myönnettiin vuoron perään kaikki seuran ansiomerkit sekä 1962 seuran kunniakommodorin asema loppuiäkseen.

## Lähteet
Juho Reijonen

**Juho Heikki Reijonen** (27. huhtikuuta 1855 Nurmes &ndash; 10. huhtikuuta 1924 Valkjärvi) oli suomalainen kirjailija ja pappi. 

## Henkilötietoja
Reijosen vanhemmat olivat maakauppias Henrik Vilhelm Reijonen ja Anna Kristiina Pääkkönen ja puoliso vuodesta 1883 Hilma Johanna Taskinen. Hän pääsi ylioppilaaksi 1872 ja hänet vihittiin papiksi 1881. Reijonen toimi apulaispappina Kivennavalla, Hiitolassa ja Jyväskylän maalaiskunnassa. Vuonna 1891 hänet valittiin Virolahden kappalaiseksi, Valkjärven kirkkoherra hän oli 1908&ndash;1924. Hän työskenteli myös *Säkkijärven Sanomat* -lehden toimittajana 1905–1907.

## Kirjallinen tuotanto
Reijosen kirjallinen tyyli oli romantiikan ja realismin väliltä.

### Teoksia
* *Vaihdokas, kuvauksia vanhan kansan elämästä.* Werner Söderström, 1884
* *Kertoelmia.* Werner Söderström, 1884–1885
* *Koskelan ukko : Ainoa rakkauteni ; Vihkimäkengät ; Merkilliset miehet.* Werner Söderström, 1885
* *Noveller af Juho Reijonen.* Översatta af Rafael Hertzberg. Werner Söderström, 1885
* *Kertoelmia*, kirj. -ijo-. Werner Söderström, 1888
* *Uusia kertoelmia.* Werner Söderström, 1889
* *Saarnoja.* Svahn, 1891
* *Suuteita.* Werner Söderström, 1891
* *Kirkko apostolien aikana*, kirj. -ijo- 1892
* *Sivistyksistä* 1892
* *Kotilukemista Herran päiwinä : kolmannen wuosikerran epistolatekstien johdolta.* Werner Söderström, 1895
* *Filip Melanchtonin elämä.* Werner Söderström, 1897
* *Diakonissatoimen ulkonainen kehitys yleistajuisissa luennoissa kansalle.* Otava, 1899
* *Kertoelmia ja kuvauksia.* Werner Söderström, 1900
* *Kulku-ukon kertomuksia kansan elämästä.* Gummerus, 1905

## Lähteet
* *[https://runeberg.org/pieni/3/0654.html Pieni tietosanakirja]*
* Nurmeksen kaupungin sivu Reijosesta 
* Kymenlaaksolaiset vaikuttajat  

### Viitteet

## Aiheesta muualla

* Vapaasti ladattavia Juho Heikki Reijosen e-kirjoja Projekti Lönnrotilta sekä Project Gutenbergiltä
Kompostikäymälä

**Kompostikäymälä** on kuivakäymälä, joka muuttaa jätteet lannoittavaksi mullaksi luonnon omalla mikrobitoiminnalla. Kompostoituminen tarvitsee happea, kosteutta, lämpöä ja aikaa. Suomessa käymäläjätteet kompostoituvat hyvissä olosuhteissa ulkoilmassa lannoittavaksi mullaksi noin kolmessa vuodessa. Parhaimmat kompostikäymälät ovat hajuttomia ja helppohoitoisia eivätkä tarvitse lisäaineita tai jälkikompostoimista. Nykyään kompostikäymälöiden käyttöä pyritään edistämään.

## Katso myös
* Kemiallinen käymälä
* Biolan

## Kirjallisuutta
* Raimo Lilja, Marianne Hyttinen-Lilja: Kompostikäymälän rakentaminen ja käyttö. Suomen luonnonsuojeluliitto 1991.  (nid.).
* Sirkka Malkki: Kompostikäymäläopas. Työtehoseura 1995.  
* 
* *Kompostikäymäläopas* Helsinki: Ruohonjuuri 1983 

## Aiheesta muualla
Onni Pellinen

**Onni Wilhelm Pellinen** (14. helmikuuta 1899 Hankasalmi – 30. lokakuuta 1945 Istanbul, Turkki) oli suomalainen kreikkalais-roomalaisen tyylin painija, olympiamitalisti sekä painivalmentaja.

Pellinen voitti urallaan kolme olympiamitalia, joista ensimmäisen ja pronssisen hän voitti Pariisissa 1924. Neljä vuotta myöhemmin Amsterdamin kesäolympialaisista oli jälleen tuomisina pronssinen mitali. Kirkastusta mitalinsa väriin Pellinen sai seuraavissa, Los Angelesin olympialaisissa, joista hän nappasi olympiahopeaa, olkoonkin että kilpailuun osallistui ainoastaan kolme painijaa.

Euroopan mestaruuteen Pellinen ylsi kahdesti: Dortmundissa vuonna 1929 hän voitti sarjassa 82,5 kiloa ja Prahasta vuonna 1931 mestaruus tuli 87-kiloisissa.

Kotimaassa Pellinen loikkasi työläisseurasta Turun Weikoista porvarillisten Helsingin Kisa-Veikkojen riveihin vuonna 1924. Merkittävin syy seurasiirrolle oli halu päästä olympialaisiin. Pellinen edusti lisäksi Helsingin Visaa. Hän voitti urallaan seitsemän Suomen-mestaruutta ja kaksi TUL:n mestaruutta. Lisäksi hän voitti kerran TUL:n mestaruuden nyrkkeilyssä.

Pellinen toimi kymmenen vuotta Turkin painimaajoukkueen päävalmentajana. Hän kuoli Istanbulissa vuonna 1945.

## Saavutuksia
*Olympiahopeaa Los Angeles 1932 (kreikkalais-roomalainen paini, sarja 87 kg, sarjaan osallistui vain kolme kilpailijaa)
*Olympiapronssia Amsterdam 1928 (kreikkalais-roomalainen paini, sarja 82,5 kg) ja Pariisi 1924 (kreikkalais-roomalainen paini, sarja 82,5 kg)
*EM-kultaa Dortmund 1929 (kreikkalais-roomalainen paini, sarja 82,5 kg) sekä Praha 1931 (kreikkalais-roomalainen paini, sarja 87,0 kg)

## Lähteet
* Profiili FILA:n tietopankissa 
* Profiili tulpaini.fi
* Profiili sports-reference.com  
* 

### Viitteet
Antero Kivi

**Lauri Antero Kivi** (15. huhtikuuta 1904 Orivesi – 29. kesäkuuta 1981 Helsinki) oli suomalainen yleisurheilija ja olympiamitalisti.

## Henkilötietoja
Kiven vanhemmat olivat kansakoulunopettaja Artturi Kivi ja Hulda Hörtsänä. Antero Kivi suoritti kierto- ja kansakoulun. Rippikouluaikana heräsi voimaurheilun harrastus. Antero Kiven yleisurheilutulokset kertovat jo lapsena alkaneesta monipuolisesta liikuntaharrastuksesta. Kun Kivi oli Tampereen Pellavatehtaan konepajalla töissä, saivat hänen urheiluharrastuksensa kiinteämmän muodon.

Asevelvollisuutensa Kivi suoritti vuonna 1924 Hämeen jääkäritykistörykmentissä. Hän oli jo tuolloin ruumiinrakenteeltaan vahva ja raamikas, ja painoi 91 kiloa. Kun Kivi työskenteli Tampereella Salmisen Nahkatehtaissa varastomiehenä, hän harjoitteli Hippoksen radalla Järvisen veljesten kanssa. Tampereelta hän siirtyi Lahteen Tampereen rykmentin aseteknikoksi. Myöhemmin Antero Kivi toimi siellä aseseppänä ja metallitehtaan johtajana. Hän avioitui Rauha Stålhammarin kanssa.

## Urheilu-ura
Vuonna 1922 Kivi liittyi Oriveden Ponnistukseen. Aiemmin Tampereella asuessaan hän sai innostusta Työväen Urheiluliiton urheilijoilta V. Hellen ja O. Kovero sekä Tampereen Pyrinnön riveissä ohjausta Suomen ensimmäiseltä yleisurheilun olympiavoittajalta Verner "Isä" Järviseltä. Valmentaja Lahtisen avulla Kiven kiekonheiton tekniikka hiottiin olympiaedustuskuntoon.

Antero Kivi sai hopeaa kiekonheitossa Amsterdamin kesäolympialaisissa 1928. Tämä on viimeisin suomalainen kiekonheiton olympiamitali. Suomen mestaruuden Kivi voitti vuosina 1925 ja 1927–1930. Suomen ennätyksen hän heitti kahdesti, joista paremman ennätyksen tulos oli 48,46 metriä.

Kiven urheilu-ura päättyi Suomen Urheiluliiton määräämään kilpailukieltoon.

## Saavutuksia
Alle on koottu saavutuksia urheilun saralta: 
* SM-kultaa 1925 ja 1927–1930
* Olympiahopeaa Amsterdamissa 1928
* SM-hopeaa 1931
* 5 maaottelua (3 lajivoittoa)
* Suomen ennätykset kiekonheitossa:
:: 47,45 metriä (1928)
:: 48,46 metriä (1931)

## Henkilökohtaiset ennätykset
* Kiekonheitto: 48,46 metriä
* Kuulantyöntö:  13,70 metriä
* Keihäänheitto:  52,70 metriä
* 100 m: 11,6 sekuntia
* 1500 m: 4.40,0 
* Pituushyppy: 628 senttimetriä
* Korkeushyppy: 160 senttimetriä

## Lähteet
Filetairos

**Filetairos** (, ; noin 343–263 eaa.) oli attalidien hallitsijasuvun perustaja ja Pergamonin hallitsija.

Aleksanteri Suuren kuoleman jälkeen Filetairos joutui mukaan Aleksanterin seuraajien eli diadokkien välienselvittelyihin. Aluksi hän palveli Antigonos I:tä joka hallitsi Vähässä-Aasiassa, mutta hän hyppäsi pian Lysimakhoksen puolelle. Sen jälkeen kun Lysimakhos oli kukistanut Antigonoksen Ipsoksen taistelussa vuonna 301 eaa. hän teki Filetairoksesta Pergamonin päällikön. Lysimakhos säilytti Pergamonissa muun muassa yhdeksäntuhannen talentin edestä rahaa. 

Vuonna 282 eaa. Filetairos petti Lysimakhoksen ja luovutti Pergamonin Seleukokselle. Seleukos kukisti Lysimakhoksen vuonna 281 eaa. Korupedionin taistelussa, mutta kuoli itse pian tämän jälkeen. Vaikka Filetairos olikin periaatteessa tämän jälkeen Seleukidien vallan alla sai hän kuitenkin hallita Pergamonia hyvin itsenäisesti. Suurien rikkauksiensa ansiosta Filetairos saattoi laajentaa valtaansa. Hänen rakennuttamat monet temppelit kasvattivat myös hänen arvovaltaansa ja mainettaansa. 

Filetairos ei koskaan mennyt naimisiin ja esimerkiksi Strabon väittää, että hän olisi ollut eunukki. Filetairos adoptoi kuitenkin veljenpoikansa Eumeneen ja teki hänestä seuraajansa.
Akilles Järvinen

**Akilles ”Aki” Eero Johannes Järvinen** (19. syyskuuta 1905 Jyväskylä – 7. maaliskuuta 1943 Tampere) oli suomalainen yleisurheilun moniottelija ja olympiamitalisti. Hän menestyi erityisesti kymmenottelijana voittaen lajissa olympiahopeaa Amsterdamissa 1928 ja Los Angelesissa 1932. Järvinen voitti myös EM-hopeaa 400 metrin aitajuoksussa Torinossa 1934. Seuratasolla hän edusti Tampereen Pyrintöä.

Järvinen aloitti kilpailemisen vuonna 1923. Hänen ensimmäinen vahva lajinsa oli kolmiloikka, missä hän saavutti SM-hopeaa vuonna 1925. Hän osallistui vuosina 1925–1936 yhteensä 13 maaotteluun ja edusti niissä Suomea seitsemässä yksilölajissa ja kahdessa eri viestijuokussa. Kymmenotteluun hän osallistui ensimmäisen kerran vuonna 1926. Viipurissa 1930 hän teki kymmenottelussa maailmanennätyspisteet 8255,475 (vanha pistelasku). Hänen viimeinen kymmenottelunsa oli Berliinin olympialaisissa 1936, jolloin hän kuitenkin keskeytti ensimmäisen päivän jälkeen oltuaan viidennellä sijalla.

Järvisen perheessä oli myös muita menestyneitä urheilijoita. Hänen isänsä oli olympiavoittaja Verner ”Isä” Järvinen, jonka kanssa Akilles ajautui välirikkoon alettuaan seurustella Annikki Saulin kanssa. Verner oli hävinnyt Lontoon olympialaisissa 1908 Annikin isälle Jalmari Saulille kuulantyönnössä. Akilles Järvisen nuorempi veli oli Matti Järvinen, keihäänheiton maailmanennätysmies ja olympiavoittaja. Hänen vanhempi veljensä Kalle Järvinen edusti Suomea olympialaisissa kuulantyönnössä. Veljeksistä vanhin, Yrjö Järvinen, oli keihäänheiton SM-pronssimitalisti.

Järvinen menetti henkensä lento-onnettomuudessa Tampereella Pyry-harjoitushävittäjä PY-37:n syöksyttyä maahan 7. maaliskuuta 1943. Hän oli matkustajana kapteeni Erkki Pohjanheimon ohjaamalla koelennolla. Tapahtuman muistolaatta on Tampereen Koivistonkylässä.

## Saavutuksia
* olympiahopeaa Amsterdam 1928 ja Los Angeles 1932 (ennakkosuosikkina keskeytti ruokamyrkytyksen takia Berliinissä 1936)
* kymmenottelun maailmanennätykset vuosina 1930 ja 1932
* EM-hopeaa Torino 1934 (400 metrin aidat)
* 10 SM-kultaa, 9 muuta mitalia

## Lajikohtaiset ennätykset
* 100 metriä 10,9 s
* 200 metriä 21,9 s
* 400 metriä 49,0 s
* 1500 metriä 4.47,0
* 110 m aidat 15,2 s
* 200 m aidat 25,4 s
* 400 m aidat 53,7 s
* korkeus 180 cm
* seiväs 360 cm
* pituus 712 cm
* kolmiloikka 14,32 m
* kuula 14,10 m
* kiekko 36,95 m
* keihäs 63,25 m
* 10-ottelu (nykypistein) 7038

## Lähteet
* 

### Viitteet

## Kirjallisuutta
*Antero Raevuori, *Järviset – legendaarinen suomalainen urheilijaperhe*, Revontuli, 2009. 

## Aiheesta muualla
* Koskesta voimaa: Akilles Järvinen
* Decathlon 2000 
*
Dead

**Dead** (oik. **Per Yngve ”Pelle” Ohlin**, 16. tammikuuta 1969 Tukholma – 8. huhtikuuta 1991) oli tunnettu black metal -muusikko. Hän oli norjalaisen black metal -yhtye Mayhemin laulaja vuodesta 1988 itsemurhaansa asti vuoteen 1991. Ohlin toimi laulajana myös ruotsalaisen death metal -yhtye Morbidin demolla *December Moon*.

Kuolemasta lumoutunut Dead tunnetaan parhaiten laulajan taidoistaan ja lavaesiintymisestään, johon kuului usein itsensä viiltelyä ja verenvuodatusta. Toisinaan hän hengitti keikoilla pussista, jossa oli kuollut korppi. Hänen kerrotaan myös haudanneen repaleiset esiintymisvaatteensa maahan viikkoja ennen keikkoja, jotta ne ”huokuisivat kuolemaa”. Euronymouksen mukaan Dead myös piti ruokavalionsa niukkana saadakseen puutosarpia, mutta näitä huhuja ei ole koskaan pystytty osoittamaan täysin todeksi. Dead kertoi halunneensa kuolla jo kolmevuotiaana ja hän uskoi vahvasti, että hän ei ole ihminen, ja että tämä kaikki on vain unta. Dead oli saanut kymmenenvuotiaana kuolemanrajakokemuksen ja uskoi, että hän oli oikeasti kuollut onnettomuuteen ja oli vain kuollut henki toisesta maailmasta, joka oli muuttunut ruumiiksi. Eli toisin sanoen hänellä oli Cotardin oireyhtymä.

Deadin tunnettu motto: ”I am not a human! This is just a dream and soon I will awake! It was too cold and my blood was frozen all the time!” () Motto löytyy Live in Leipzig -livealbumin kansista. Deadilla tiedettiin olevan pahoja mielenterveysongelmia ja hän oli yrittänyt itsemurhaa useasti. 

Dead oli myös Mayhemin tunnetuimman levyn *[[De Mysteriis Dom Sathanas]]in* sanoittajana. Deadin sanoitukset kertoivat usein kuolemisesta, esimerkiksi ”Buried by Time and Dust” ja ”Freezing Moon” kuvaavat ensimmäisessä persoonassa jo kuolleen, ihmisiä ravinnokseen käyttävän olennon painajaisia ja näkyjä kun taas Life Eternal on kuolevan, sielunsa toiseen maailman vapautumisesta kuoleman kautta unelmoivan henkilön valitusta.

## Itsemurha
Dead teki vuonna 1991 itsemurhan Mayhemin harjoituskämpässä Kråkstadissa. Hän teki itsemurhan keittiöveitsellä ja yhtyeen kitaristin Euronymouksen haulikolla. Hiljaisena ja sisäänpäinkääntyneenä pidetty Dead jätti jälkeensä pitkän itsemurhaviestin, joka loppui tunnettuihin sanoihin: ”*Excuse all the blood, let the party begin*” (). Dead oli kuollessaan 22-vuotias. 

Euronymous oli tapahtuma-aikaan muualla. Palattuaan harjoituskämpälle hän löysi Deadin kuolleena ja otti ruumiista kuvia, jotka päätyivät myöhemmin Mayhemin live bootleg-kokoelmalevyn, *[[Dawn of the Black Hearts]]in*, kanteen. Kuvat hävitti lopulta Aarsethin isä, joka löysi ne käydessään poikansa tavaroita läpi tämän kuoleman jälkeen. 

Kuoleman jälkeen syntyi huhu, jonka mukaan Euronymous olisi ruumiin löydettyään myös syönyt Deadin aivoja ja kerännyt tämän kallonsirpaleita ja tehnyt niistä koruja. Euronymous itse kiisti aivojen syönnin, ja molempien asianosaisten kuoltua huhun paikkansapitävyyttä on mahdotonta enää selvittää.

## Lähteet